三菱Fuso Canter

**三菱Fuso Canter**（）係日本三菱Fuso公司製造嘅輕型貨車，早期車名叫做**三菱勁達**（），印尼版本車名叫做**Colt**。佢喺1978年11月推出嘅第四代車以後，開始出口到其他國家。

## 第一代T720系（1963年 - 1968年）
第一代三菱Fuso Canter兩噸輕型貨車，係1963年3月推出嘅T720。T720使用咗4DQ11A嘅兩公升柴油引擎，可以擁有最大馬力68匹、同埋13.8公斤米嘅最大扭力。包括四前速手動波箱、四點六米長嘅車身設計。1964年開始，車頭燈由兩個圓燈，改成四個圓燈。

## 第二代T90系（1968年 - 1973年）
1968年1月發售。佢用4DR5嘅油渣引擎，可以擁有最大馬力80匹。同年底推出電油版，可以配有90匹馬力嘅，或者有95匹馬力嘅KE47電油引擎。

1970年7月開始改用V型水箱網造型。


Mitsubishi Fuso CANTER T90.JPG|Canter T91A（1970年之前）
Mitsubishi Fuso KE42 engine.jpg|KE42引擎


## 第三代T200系（1973年 - 1978年）
1973年5月發表嘅T200 Canter，車頭指揮燈改為正方形。1975年1月，發售、4G53嘅電油引擎版本。

2013年9月，日本Fujimi公司（フジミ模型）發售1:32嘅原裝模型車。


1976 Mitsubishi Canter (6914979489).jpg|第三代Canter（T200）


## 第四代FE1 / FE2（1978年 - 1985年）
1978年11月到1985年開始發售嘅FE1 / FE2，配備多種規格。車頭前方指示燈係第二年俾第二代三菱Rosa採用嘅設計。車身外型主打黃色，又叫「**黄金キャンター**」。主要規格包括2.0 /3.0噸，仲有闊屋（Wide Cab）車款出售。車頭前方改用銀色「**M**」字商標。1979年8月正式登陸香港市場，車頭中央使用紅色三菱商標，黑色水箱網上以「**MITSUBISHI**」標示。

1980年2月開始，闊駕駛室版本可以揀風油軚配備。

1980年11月，1.5噸嘅輕型低床貨車Canter 15（キャンター15）開始賣。

到咗1982年11月發售嘅後期版本，開始追加渦輪油渣引擎。車頭中央使用「**MMC**」字體（**MMC三菱自動車**簡稱），黑色鬼面罩上標示「**CANTER**」。重有孖屋（Double Cab）長陣版、超長陣版。


4th generation Mitsubishi Fuso Canter.jpg|第四代Canter（前期型）
Fuso Canter, 4th Gen, Front view, Cream,.JPG|第四代Canter（後期型）
Mitsubishi Fuso Canter 20 mmc.jpg|第四代Canter闊屋版本（後期型）
Mitsubishi Canter IV (28370972837).jpg|第四代Canter（歐洲版本）
1984 Mitsubishi Canter (15128628959).jpg|第四代Canter（紐西蘭）


## 第五代FE3 / FE4（1985年 - 1993年）
1985年10月喺日本發表第五代嘅Canter車款，叫做Canter FE3 / FE4，同重型貨車The Great（ザ・グレート）、中型貨車Fighter（ファイター）一樣全數都係方型頭燈設計，車頭上面已改用紅色三菱商標（**MMC**字樣已轉到車門左邊）。波棍由第四代嘅軚波先改為地波，後來再改為司機位同中間位之間嘅短波棍設計。海外發售嘅初期版本依舊同上代採用四個圓燈，而且車門上頭並未留低MMC個字。後期嘅Facelift版使用方燈，加埋電鍍飾件。

1986年2月開始出加大碼闊屋貨車**Fighter Mignon**（ファイターミニヨン），鬼面罩上頭嘅CANTER改用FUSO標示，載重高達四噸至五噸，輸出版本叫做**FUSO FH**。

1986年7月以後，開始發售4WD版本。1987年1月，1.5噸嘅輕型低床貨車Canter 15改名做**Canter Guts**（キャンターガッツ）。

Mitsubishi Fuso Fighter MIGNON.jpg|第一代Fuso Fighter Mignon（FH100）
Mitsubishi Canter (42533624524).jpg|第五代Canter 歐洲版本（前期型）
Fuso Canter 501.JPG|第五代Canter 4WD高床短陣貨車（後期型）
Trucks in Brownsweg.JPG|第五代Canter孖屋（後期型）
13-08-09-hongkong-by-RalfR-070.jpg|由第五代Canter改裝嘅衛安解款車


## 第六代FE5 / FE6（1993年 - 2002年）
1993年11月改款發售第六代車，鬼面罩上繼續添加CANTER或者MITSUBISHI字樣。1995年3月開始推出第二代Fighter Mignon，2002年6月停售。

1996年2月，喺日本本土推出石油氣版。

1997年6月，Canter Guts添加電油引擎版本。

1997年9月，喺日本本土推出天然氣版。

1997年12月，4WD版Canter Guts開始賣。

1999年5月，鬼面罩同埋車尾燈作咗小修改。

2007年，日本青島文化教材社（アオシマ／Aoshima）推出1:32嘅原裝組合模型車款。

Kiryu-Shikizai.JPG|第六代Canter（桐生市消防本部）
Fuso Fighter Mignon 001.JPG|第二代Fighter Mignon
Wei Chuan Foods 6G-7462 head at PX Mart Da'an Yangji Store 20100618.jpg|臺灣版本Canter（前期型）
Chinese University of Hong Kong dangerous goods lorry.JPG|香港版本Canter（前期型）
Canter Police HK.jpg|孖屋版（後期型）
Zentsu 2204 Toto Coop Canter Guts (6th) LPG van.jpg|Canter Guts LPG車


## 第七代FE7 / FE8（2002年 - ）
2002年6月18號，第七代Canter改款上市，包括第三代嘅Canter Guts，同年7月開始發售4WD版，11月發售LPG / CNG車。車頭鬼面罩上頭字樣有「**CANTER**」、「**FUSO**」或者歐洲版嘅「**MITSUBISHI FUSO**」。

2006年8月4號，車頭鬼面罩上頭嘅「CANTER」改用「FUSO」，下面嘅三菱商標由紅色改成銀色。第二日，日本首次推出**Canter Eco Hybrid**（エコハイブリッド）混能貨車，配備全新波箱系統。

2008年響香港推出75周年版本車款，叫做**Canter Evolution**。

第七代柴油版同埋混能版Canter，先後喺2010同埋2011年停止供應日本市場，但出口版仍然繼續生產。


Naniwa-unsou-truck.jpg|第七代Canter（前期型）
Fuso Canter 703.JPG|第七代Canter（ヤマト運輸）
Canterguts.jpg|Canter Guts（日本本土版）
HK CWB 登龍街 Tang Lung Street Canter FUSO van carpark May 2013.JPG|Canter Evolution孖屋版（香港行貨版）
Daiichi Kamotsu 07574 Canter Eco Hybrid (7th).jpg|Canter Eco Hybrid物流車
Boussu - Grand Prix Criquielion, 17 mai 2014, départ (A26).JPG|第七代Canter（歐洲版）
Mitsubishi Canter 751.JPG|Canter Eco Hybrid自動波箱（INOMAT-II）
Sapporo Fire bureau chuoh92 Large blower vehicle.JPG|第七代Canter 4WD（札幌市消防局）


## 第八代FBA / FEA / FEB / FEC / FED（2010年 -）
2010年11月11號發表嘅第八代車，首次採用全新開發嘅雙極力子（デュアルクラッチ）**DUONIC**（デュオニック）六前速自動化波箱，六前速手波改用五前速手波，並配有煞車優先系統，內籠造型主要係出自第七代車。1.5噸版本用咗廿幾年嘅Canter Guts稱呼被廢除，一律稱為Canter。OEM版本嘅車就叫做日產NT450 Atlas（日産・NT450アトラス，2012至2020年賣），同埋UD Kazet（UD・カゼット，2014年開始賣）。

佢喺日本本土首先推出，2011年至開始出口。北美洲係第八代Canter第一個出口市場，由過往以FE、FG作為推銷名，改為以Canter為名銷售。

2012年5月，Canter Eco Hybrid版本推出。

2014年11月推出**Canter EX**（FED系）原裝加大碼闊屋版本。

2015年9月，Canter沿用嘅DUONIC波箱升級為**DUONIC 2.0**（デュオニック 2.0）。

2017年9月15號正式發表電動版「eCanter」，分別喺日本、美國同埋歐洲發售。

2020年10月，三菱Fuso發表採用「Fuso黑帶」車嘴嘅Canter，同年11月開始喺日本賣，2021年開始有出口版。2023年3月，建基於呢個Canter版本嘅第2代「eCanter」電動貨車喺日本開售。


Mitsubishi-Fuso-Canter-8th.Awd0559 01.JPG|第八代Canter 4WD（西置賜行政組合消防本部）
TW7053(HKTV Mall) 20-01-2020.jpg|HKTV mall物流車
HK SSP 長沙灣 Cheung Sha Wan 大南西街 Tai Nan West Street trucks car showroom December 2019 SS2 02.jpg|原裝拮斗
HK SW Sheung Wan Johnson Cleaning fleet at work Upper Station Street July 2020 SS2 02.jpg|第八代Canter密斗
TR5523(Guardforce) 26-04-2019.jpg|由第八代Canter改裝嘅衛安解款車
Fuso Canter 3C13, 8th Generation.jpg|第八代Canter（歐洲版）
KMVSS Administration Building and Senao International AGT-6081 20150411.jpg|第八代Canter（臺灣版）
Isonet Line 7-Eleven refrigerated truck Canter Eco Hybrid (8th).jpg|Canter Eco Hybrid
Fuso Canter ATHENA RESCUE, Diagonally forward left.png|Canter Athena 4WD（國士館大學參考出品）
Yamato Transport L0301 Fuso eCanter.jpg|eCanter
Mitsubishi Fuso Rosa DUONIC Gear stick.jpg|DUONIC波箱（三菱Rosa）
Mitsubishi Fuso-canter2021.jpg|採用「Fuso黑帶」車嘴嘅Canter


## 底盤規格
由第4代開始，唔同底盤規格嘅Canter分別如下：
*FA系：Canter Guts電油版
*FB系：Canter Guts
*FC系：Canter電油版
*FD系：四驅版Canter Guts
*FE系：Canter（尾驅）
*FF系：三軸版Canter
*FG系：四驅版Canter
*FH系：日本本土叫Fighter Mignon，4噸載貨量

## 睇埋
*三菱Fuso Fighter
*三菱Fuso Fighter Mignon
*日產NT450 Atlas
*UD Kazet

## 參考

## 出面網頁

*Canter｜小型トラック｜Mitsubishi Fuso Truck and Bus Corporation（日本）
*Canter EX｜小型トラック｜Mitsubishi Fuso Truck and Bus Corporation（日本）
*eCanter｜電気小型トラック｜Mitsubishi Fuso Truck and Bus Corporation（日本）
*新型eCanter｜電気小型トラック｜Mitsubishi Fuso Truck and Bus Corporation（日本）
*Canter｜輕型貨車｜Mitsubishi Fuso Truck and Bus Corporation（香港）